ถ้านึกถึงเมนูที่อิ่มแล้วไม่อ้วน ส่วนมากผมจะนึกถึงเมนูก๋วยเตี๋ยวครับ
และวันนั้นผมเดินไปซื้อกาแฟหลังที่ทำงาน ผ่านร้านน้องสตางค์
ได้กลิ่นหอมๆมาจากหม้อที่ตุ๋นไก่อยู่ เที่ยงเลยมาจัดการที่ร้านนี้ซะหน่อย

น้ำลำไย 10 บาท ระหว่างรอก๋วยเตี๋ยว
หวานกำลังดีเลย เนื้อลำไยก็เยอะ เสียดายที่อากาศร้อนๆช่วงนี้ทำให้น้ำแข็งละลาย
กว่าจะกินหมดมื้อ ความหวานเลยเจือจางไปเยอะเลย

ชามนี้ใส่น่อง เลือด ไก่ฉีก ถ้ามีน่องราคาอยู่ที่ื 40 บาทครับ
แต่ตอนนี้ราคาธรรมดาปรับขึ้นมาที่ 35 บาท เพราะฉะนั้นสั่งน่องก็คุ้มดีครับ
เนื้อน่องมองไม่นึกว่าเนื้อจะฉีกง่ายมากขนาดนี้ ใช้ตะเกียบอย่างเดียว ไม่ต้องออกแรงเยอะเลย
เนื้อไก่ชิ้นโตๆ ก็หลุดออกมาง่ายๆเลย 
ผักในชามมี มะระ คะน้า ถั่วงอก กะหล่ำ ให้มาเยอะทดแทนเส้นที่ขอให้ใส่มาน้อยหน่อย
รสชาติน้ำซุปออกเค็ม แต่ไมา่ได้เข้มข้นมากครับ ปรุงเพิ่มตามใจชอบได้เลย

พื้นที่นั่งทานของร้านอาจจะไม่ได้สบายมากนัก ร้อนบ้าง แคบบ้าง 
แต่พ่อค้าแม่ค้าบริการรวดเร็วและใส่ใจเหมือนเดิมครับ